Γιώργος Σαμπάνης

Ο Γιώργος Σαμπάνης (Αθήνα, 15 Μαΐου 1983) είναι Έλληνας συνθέτης, τραγουδιστής, καθώς και πρωταθλητής του στίβου.

Βιογραφία

Γεννήθηκε στις 15 Μαΐου του 1983 στην Αθήνα. Έχει τρία αδέλφια και οι γονείς του χώρισαν όταν ήταν μόλις έξι ετών. Ως έφηβος, ο Σαμπάνης άκουγε ως επί το πλείστον ροκ συγκροτήματα της δεκαετίας του 1960 και του 1970, και συγκροτήματα βρετανικών και αμερικανικών θρύλων. Το μεγαλύτερο μουσικό είδωλό του είναι ο Γιώργος Νταλάρας.

Σε νεαρή ηλικία, ασχολήθηκε με το στίβο και κατέχει 14 χρυσά πανελλήνια μετάλλια, ενώ ασχολείται παράλληλα με τον στίβο και τη μουσική.
Το 2004 πήρε μέρος στην τελετή έναρξης των Ολυμπιακών Αγώνων της Αθήνας στο ρόλο του δρομέα σκίζοντας 28 κορδέλες που σηματοδοτούσαν τα χρονικά των σύγχρονων θερινών Ολυμπιακών Αγώνων από το 1896 μέχρι το 2004. 

Άρχισε να παίζει μουσική όταν ήταν 13 ετών και σπούδασε κιθάρα σε ένα μουσικό σχολείο της Αθήνας ενώ την ίδια εποχή δημιούργησε ένα συγκρότημα που ονομαζόταν "Φάσμα". Τραγουδούσαν και έγραφαν τραγούδια, ένα από αυτά ήταν το "Το φιλί της ζωής" το οποίο ερμήνευσε η Έλενα Παπαρίζου πολλά χρόνια αργότερα.

Τον Οκτώβριο του 2007 έγινε η πρώτη του δισκογραφική δουλειά με την ιδιότητα του συνθέτη και του τραγουδιστή ενός single με τίτλο «Κάπου αλλού» το οποίο περιέχει την επιτυχία «Σ’ αφήνω στον επόμενο».

Τον Μάρτιο του 2008 παρουσιάζει το πρώτο του ολοκληρωμένο δίσκο με γενικό τίτλο "Χαράματα"..

Η μουσική σε όλα τα τραγούδια είναι του ιδίου ενώ στο τραγούδι «Ένα φως ανοιχτό» συμμετέχει η παιδική χορωδία του Σπύρου Λάμπρου και συμμετέχει ως συνθέτης σε πολλά άλμπουμ ονομάτων της Ελληνικής λαϊκής και εμπορικής σκηνής, όπως Έλενα Παπαρίζου, Αντώνη Ρέμο, Καίτη Γαρμπή και άλλους τραγουδιστές.

Το Μάιο του 2009 κυκλοφόρησε την δεύτερη δισκογραφική του δουλειά, ενώ την ίδια περίοδο συναντιέται δισκογραφικά αλλά και επί σκηνής με την Πέγκυ Ζήνα. Επένδυσε μουσικά 9 τραγούδια για τον δίσκο της «Το Πάθος Είναι Αφορμή» και γνωρίζεται επαγγελματικά με την στιχουργό Ελεάνα Βραχάλη.

Η μεγάλη επιτυχία του έρχεται το 2016 με το άλμπουμ "Λόγια που Καίνε". Το άλμπουμ πιστοποιήθηκε τέσσερις φορές ως πλατινένιο κάνοντας πωλήσεις με 50.000 αντίτυπα. Ο Γιώργος Σαμπάνης κυκλοφόρησε το τελευταίο στούντιο άλμπουμ του την 1η Απριλίου 2019, με την ονομασία "Παράξενα Δεμένοι".

Τα τελευταία χρόνια συνθέτει για διάφορα ονόματα του ελληνικού πενταγράμμου όπως οι: Καίτη Γαρμπή,  Γιάννης Πλούταρχος, Γιώργος Μαζωνάκης, Πασχάλης Τερζής και άλλοι και γίνεται ιδιαίτερα δημοφιλής και αγαπητός στο νεανικό κοινό της ελληνικής λαϊκής και ποπ μουσικής σκηνής, ενώ έχει πολλές συνεργασίες στη σκηνή και στο στούντιο.

Από το 2011 συνεργάζεται με την Universal Music (σήμερα Cobalt Music).

Δισκογραφία
Εκτός απο το Single "Κάπου αλλού" του 2007, τα στουντιακά άλμπουμ του είναι:
"Χαράματα", 2008
"Μέρες που δεν σου είπα σ αγαπώ", 2009
"Μυστήριο Τρένο", 2011
"Δεν είμαι ήρωας", 2012
"Μόνο εξ΄επαφής", 2014
"Λόγια που καίνε", 2016
"Παράξενα δεμένοι", 2019

Singles
Τι να μας κάνει η νύχτα (2009) feat. Stereo Mike
Σαν τον κλέφτη (2009)
Μεταξύ μας (2011)
Σαν το φύλλο στον αέρα (2011) (Universal Music)
Ώρα μηδέν (2012) (Universal Music)
Μόνο αν θες εμένα (2012) (Universal Music)
Μη μιλάς (2013) (Cobalt Music)
Ό,τι και να είμαι (2013) (Cobalt Music)
Μακριά (για όσο ζω) (2014) (Cobalt Music)
Το καλοκαίρι αυτό (2014) (Cobalt Music)
Στων ματιών σου το γκρίζο (τι τα κορίτσια ζητάνε) (2014) (Cobalt Music)
Ποιον αγαπάς (2014) (Cobalt Music)
Κανείς δεν ξέρει (2014) (Cobalt Music)
Πριν πεις σ' αγαπώ (2015) (Cobalt Music)
Αν ρωτήσει κανείς (2015) (Cobalt Music)
Να 'ρθεις (2015) (Cobalt Music)
Μόνο εσύ (2016) (Cobalt Music)
Σε σένα σταμάτησε η καρδιά (2016) (Cobalt Music)
Μην ανησυχείς (2016) (Cobalt Music)
Σκιά στη γη (2017) (Cobalt Music)
Φταίει (2018) (Cobalt Music)
Επιλογή (2019) (Cobalt Music)
Μ' ένα σου βλέμμα (2019) (Cobalt Music)
Άλλαξέ τα όλα (2020) (Cobalt Music)
Άγρια Θάλασσα (2020) (Cobalt Music)
Αυτό που Αγαπάς (2020) (Cobalt Music)
Τίποτα (2021) (Cobalt Music)
Κάτι σαν αστέρι (2021) (Cobalt Music)
Άσε με να σε προσέχω (2022) (Cobalt Music)
Γεννημένη (2022) (Cobalt Music)

Εξωτερικοί σύνδεσμοι 
MTV: Γιώργος Σαμπάνης
Ο Γιώργος Σαμπάνης στην κορυφή των Charts
Γιώργος Σαμπάνης - Επίσημη ιστοσελίδα

Παραπομπές

Έλληνες άνδρες τραγουδιστές
Έλληνες τραγουδιστές ποπ
Έλληνες τραγουδοποιοί
Έλληνες μουσικοί
Έλληνες στιχουργοί
Έλληνες συνθέτες